बजट भी 30% तक बढ़ा, एपिसोड में होगी कटौती; 10 सीजन तक जाएगी सीरीज
What is the story of Maharani Season 3 starring Huma Qureshi? Which role is she playing in the series अभिनेत्री हुमा कुरेशी भी हाल के बरसों में ओटीटी चैनलों की पॉपुलर फेस बन गई हैं। इन दिनों उनकी वेब सीरीज ‘ महारानी ’ का तीसरा सीजन शूट हो रहा है।
एक्ट्रेस हुमा कुरेशी हाल के वक्त में ओटीटी की पॉपुलर फेस बन गई हैं। इन दिनों उनकी वेब सीरीज ‘महारानी ’ का तीसरा सीजन शूट हो रहा है। पहले सीजन में हुमा ने हाउसवाइफ रानी भारती के सीएम बनने और प्रदेश की राजनीति में छा जाने वाली हस्ती का रोल प्ले किया था।
कहा गया कि उनका किरदार बिहार की पूर्व मुख्यमंत्री राबड़ी देवी से प्रेरित था। हालांकि, दूसरे सीजन में रानी भारती और उसके पति भीमा भारती के टकराव से लेकर भीमा की मौत तक की कहानी दिखाई गई। रियल लाइफ में राबड़ी देवी के सफर में ऐसा कुछ नहीं हुआ था। अब तीसरा सीजन शूट हो रहा, उसे लेकर भी कई दिलचस्प खबरें सुनने को मिल रहीं हैं।
तीसरा सीजन तमिलनाडु की पूर्व मुख्यमंत्री जे. जयललिता के प्रेरित होगा। सोर्सेस का कहना है कि मेकर्स ने बजट को 30% तक बढ़ा दिया है।
10 सीजन तक जाएगी सीरीज
सोर्सेस ने बताया, ‘महारानी' सीरीज में भारत की उन अधिकांश महिला पॉलिटिशियन के सफर को पिरोया गया है, जिन्होंने अपने-अपने राज्यों की राजनीति को अलग दिशा प्रदान की। ये जिस OTT प्लेटफॉर्म पर स्ट्रीम हुआ, उन्हें काफी शानदार रेटिंग मिली। मेकर्स ने इसी को ध्यान में रखते हुए इसके 10 सीजन बनाने की सोची है।
अब जयललिता की कहानी को फिक्शनल तरीके से दिखाने की कोशिश
चूंकि राबड़ी देवी की राजनीतिक यात्रा में सीमाएं रही हैं, ऐसे में मेकर्स देश की बाकी महिला पॉलिटिशियंस की जर्नी को भी शामिल करना चाहते है। तीसरे सीजन में माना जा रहा है कि तमिलनाडु की पूर्व मुख्यमंत्री जे. जयललिता की जर्नी से इंस्पायर्ड एक फिक्शनल कहानी गढ़ी गई है।
जिस तरह जयललिता ने तमाम कठिनाइयों के बीच वापसी की थी, कुछ ऐसी ही जर्नी रानी भारती की सियासी यात्रा में झलकेगी।
बिहार की विधानसभा की शूटिंग कश्मीर में हुई
सूत्र आगे बताते हैं, 'कहानी में राज्य का जिक्र तो नहीं है, पर किरदारों की भाषा से साफ झलकता है कि ये बिहार की कहानी है। हालांकि, सीरीज में जो बिहार विधानसभा है, उसकी शूटिंग मेकर्स ने कश्मीर जाकर की।
जम्मू और कश्मीर की जो स्टेट असेंबली है, वहां शूटिंग की इजाजत मिल गई है। शो में अहम किरदार निभा रहे एक्टर विनीत कुमार की वजह से ये संभव हुआ। उनके छोटे भाई सिविल सर्विसेज में ऊंचे पदों पर रहे हैं।
विनीत कुमार इसमें बिहार के दिग्गज नेता रहे रघुनाथ झा से इंस्पायर्ड किरदार में हैं। रघुनाथ झा की वजह से लालू यादव बिहार की गद्दी पर बैठे थे।
इस बार आठ ऐपिसोड का होगा सीजन
महारानी के तीसरे सीजन की शूटिंग 75 दिनों तक चलेगी। नतीजतन इसके 2023 में स्ट्रीम होने के चांसेस कम हैं। मेकर्स इसे अगले साल मार्च या अप्रैल तक रिलीज करेंगे। इस बार आठ ऐपिसोड में पूरा सीजन होगा।
ऐसा इसलिए कि दूसरे OTT वाले भी अब अपने सीरीज की लेंथ में कमी कर रहे हैं। महारानी के पिछले दो सीजन में 10 एपिसोड थे।